21.3.2023
SL
Uradni list Evropske unije
C 105/17
3.
Spodbujevano učenje.
Na tem področju se lahko v vseh raziskavah uporabi sistem spodbujevanega učenja, in sicer v obsegu, ki je opisan v dveh prejšnjih področjih.
Prednost bodo imeli predlogi za raziskave o novih tehnologijah, kot so umetna inteligenca (tj. strojno učenje, podatkovna analitika itd.), ki se uporabljajo v zvezi z intelektualno lastnino, vključno s predstavitvijo tehnologije v ustreznem okolju, izdelavo prototipov in predstavitvijo na sistemski ravni.
Študije bi se morale po možnosti osredotočiti na teme, povezane z blagovnimi znamkami in modeli, čeprav so lahko zajete tudi druge teme, kot so geografske označbe, MSP, pristopi k strankam ali usposabljanje in izobraževanje na področju intelektualne lastnine.
IZJAVA O OMEJITVI ODGOVORNOSTI: pri sklopu 1 in 2 mora biti vsak predlog za raziskavo/raziskovalno temo povezan z vsaj enim od treh zgoraj navedenih splošnih področij.
Urad EUIPO bo končne raziskovalne teme izbral glede na njihovo usklajenost z njegovimi interesi (tudi če so povezane le z enim od treh področij).
Ocena vsakega predloga bo temeljila na objektivnih, preglednih in vnaprej določenih merilih (npr. kakovosti predloga, spodobnosti kandidatov, pričakovanem vplivu, verodostojnosti predloga proračuna), kot je določeno v poglavju II spodaj.
Upoštevani bodo le tisti projekti, ki so za Urad najpomembnejši.
To na primer vključuje projekte, s katerimi lahko nosilci odločanja pridobijo ustrezne empirične dokaze v zvezi s politiko in podjetništvom, različne projekte s poudarkom na intelektualni lastnini, ali pobude, povezane s podatki, ter programe za MSP.
Več podrobnosti je na voljo v poglavju I navodil za prijavitelje.
2.
Upravičenost
2.1 Upravičeni prijavitelji Ta razpis je namenjen samo akademskim raziskovalcem, ki so povezani z univerzami ali raziskovalnimi (javnimi ali zasebnimi) ustanovami v eni od 27 držav članic EU.
Programa se lahko udeležijo ne glede na svoje državljanstvo (morajo pa imeti stalno prebivališče v EU).
Raziskovalci so lahko doktorandi, podoktorski raziskovalci, akademsko osebje ali kateri koli drugi raziskovalci v akademskem okolju.
Prijavo lahko vloži en ali več prijaviteljev.
Ocenjen bo samo en predlog na raziskovalca na razpis.
Upravičeni niso javni subjekti, ki prejemajo finančna sredstva ali podporo urada EUIPO na podlagi drugih finančnih ukrepov, kot so programi sodelovanja, ki so namenjeni uresničevanju enakih ciljev, kot je predvideno s tem razpisom (npr. nacionalni in regionalni uradi za intelektualno lastnino ali mednarodne organizacije itd.).
2.2 Upravičene dejavnosti Raziskovalne študije o temah, povezanih z intelektualno lastnino in informacijskimi tehnologijami, kot so opredeljene v opisu tega razpisa za zbiranje predlogov.
Projekti lahko trajajo največ 12 mesecev od datuma podpisa sporazuma o dodelitvi nepovratnih sredstev.
Več podrobnosti je na voljo v poglavju II navodil za prijavitelje.
3.
Merila za izključitev in izbor Prijavitelji ne smejo biti v položaju, zaradi katerega bi bili izključeni iz udeležbe v postopku in/ali dodelitve sredstev v skladu s finančno uredbo, ki se uporablja za splošni proračun Unije.
Biti morajo finančno in poslovno sposobni zaključiti predlagane dejavnosti.
Več podrobnosti o dokazilih, ki jih je treba predložiti, je na voljo v poglavju II navodil za prijavitelje.
4.
Merila za dodelitev Upravičenost predlogov bo ocenjena na podlagi vrednotenja, opisanega v nadaljevanju, pri čemer je najvišje možno število točk 100: